पाएं अपने शहर की ताज़ा ख़बरें और फ्री ई-पेपरडाउनलोड करें
पिछले एक पखवाड़े में एक ही संभाग के दाे जिलों हरदा और बैतूल में ज्यादा मूल्य पर जीवन रक्षक दवाएं और इंजेक्शन बेचने के एक जैसे दो मामले सामने आए। लेकिन दोनों मामलों में कार्रवाई अलग-अलग हुई। हरदा में जहां अधिक मूल्य पर फेविफ्लू दवा बेचने वाले दुकानदार पर जहां आईपीसी की धारा 188, 269, 270 3/7 आवश्यक वस्तु अधिनियम, धारा 53, 57 आपदा प्रबंधन अधिनियम, धारा 3 महामारी अधिनियम, धारा 5/13 मप्र औषधि नियंत्रण अधिनियम 1949 के तहत केस दर्ज करते हुए सख्त कार्रवाई की गई।
वहीं बैतूल में सरकार द्वारा दिए गए रेमडेसिविर इंजेक्शन के ज्यादा रुपए वसूलने वाले लश्करे हॉस्पिटल संचालक डाॅ. मनीष लश्करे पर केवल 25 हजार रुपए जुर्माने की कार्रवाई की गई। इस पूरे मामले में जांच कर रहे सीएमएचअाे लश्करे हॉस्पिटल के बचाव की मुद्रा में हैं।
मामला विभिन्न ग्रुपों में वायरल हाेने पर जांच हुई संचालक की गलती पूरी तरह उजागर भी हो गई। 23 हजार रुपए की ओवरबिलिंग पकड़ी है। वहीं रेडक्रॉस सोसाइटी (सरकार) द्वारा रेमडेसिविर इंजेक्शन 1568 रुपए में दिए लेकिन अस्पताल संचालक ने मरीज से 6 हजार रुपए प्रति इंजेक्शन वसूलने की जांच में पुष्टि भी हो चुकी है। बावजूद इसके अब तक कार्रवाई के नाम पर केवल 25 हजार रुपए जुर्माना किया है।
पांच दिन पहले 1 मई को मप्र रोगोपचार एवं उपचर्या अधिनियम 1973 की धारा (3) के तहत सीएमएचओ ने अस्पताल संचालक नोटिस जारी किया था। इसका जवाब मिलने पर सीएमएचअाे कह रहे हैं कि अब कोई कार्रवाई करना मुश्किल है। जबकि हरदा में इसी तरह के मामले में स्वास्थ्य विभाग ने सख्त कार्रवाई की थी। यानी यहां लूट के लिए पूरी छूट दी जा रही है।
अस्पताल में 23 हजार रुपए मरीज को वापस कर दिए
लश्करे हॉस्पिटल के संचालक डाॅ. मनीष लश्करे की ओर से इसका जवाब देते हुए इस पूरे मामले में बिलिंग को लिपिकीय त्रुटि बताया है। साथ ही यह भी कहा गया है कि लिपिकीय त्रुटि होने के कारण जो बिल ज्यादा हो गया था। उसे मरीज के परिजनों को 23 हजार रुपए के रूप में वापस कर दिया गया है। इस राशि को प्राप्त करने संबंधी दस्तावेज भी हमारे पास हैं। अब संबंधित शिकायतकर्ता को हमसे कोई शिकायत नहीं है उसकी राशि लौटा दी गई है।
जवाब मिल गया है, गलती मान कर रुपए लौटा दिए हैं
लश्करे हॉस्पिटल की ओर से नोटिस का जवाब दिया है। इसमें हॉस्पिटल प्रबंधन की ओर से लिपिकीय त्रुटि के कारण अधिक राशि का बिल बन जाने की बात कही है। इस लिपिकीय त्रुटि की जानकारी उन्हें हो गई थी, इसीलिए 23 हजार रुपए का शुल्क वापस कर दिया गया था। 23 हजार रुपए ले लिए जाने संबंधी दस्तावेज भी उनके पास है। अब इस संबंध में शिकायतकर्ता को हमसे कोई शिकायत नहीं है यह बात भी उन्होंने कही है।
- डॉ. एके तिवारी, सीएमएचओ, बैतूल
अभी कार्रवाई नहीं हुई है, जल्द ही इस मामले में कार्रवाई की जाएगी
लश्करे हॉस्पिटल की ओर से रेमडेसिविर इंजेक्शन का अधिक शुल्क लिए जाने के मामले में कलेक्टर साहब स्वयं जांच कर रहे हैं। इस मामले में जांच जारी है। कार्रवाई अभी हुई नहीं है। जल्द ही इस मामले में कार्रवाई की जाएगी।
- रजनीश श्रीवास्तव, कमिश्नर, नर्मदापुरम संभाग
मैंने 25 हजार का जुर्माना किया है
जांच करने मैं भी साथ गया था। बाद में लश्करे अस्पताल संचालक के खिलाफ 25 हजार रुपए का जुर्माना किया है। आगे की कार्रवाई सीएमएचओ के कार्यक्षेत्र की है
- सीएल चनाप, एसडीएम बैतूल
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mai_Deva hin_Deva hin_Deva bho_Deva hin_Deva hin_Deva hne_Deva zho_Hant eng_Latn